Märt Tiru

Märt Tiru (10. oktoober 1947 Tallinn – 18. oktoober 2005) oli Eesti sõjaväelane.

Ta õppis Tallinna Polütehnikumis ja Kiievi kõrgemas sideinseneride sõjakoolis. Seejärel teenis ta Nõukogude armees Kaliningradi oblastis ja Odessa sõjaväeringkonnas.

Aastal 1989 naasis ta Eestisse. Ta töötas Rapla sõjakomissariaadi jaoskonnaülemana ning seejärel Raplamaa Riigikaitse Osakonna ülemana.

Aastal 2000 oli ta lühikest aega Kaitseväe juhataja kohusetäitja.  

30. juunil 2000 ülendati ta "seoses kaitseväe juhataja kohusetäitja ülesannete eduka täitmise ja Eesti rahvusvahelise kaitsealase koostöö arendamisega" brigaadikindraliks. Sai selle äsjaloodud auastme Eestis esimesena.

Aastatel 2001–2005 oli ta Eesti Vabariigi kaitseatašee Ameerika Ühendriikides ja Kanadas.

Märt Tiru lahkus kaitseväe teenistusest omal soovil ja määrati reservi alates 1. septembrist 2005. Teenistusest lahkumisel tunnustas kaitseminister Jaak Jõerüüt teda kaitseministeeriumi teeneteristi esimese klassiga.

Märt Tiru suri 18. oktoobril 2005 pärast rasket haigust.

Auastmed
 Aasta Kuupäev Õlak Auaste    major    kolonelleitnant  18. veebruarRT I 1999, 18, 306.  kolonel  30. juuni  brigaadikindral

 Autasud 
Kotkaristi III klassi teenetemärk, 2001
Kaitseliidu teeneteristi esimene klass

 Viited 

Kategooria:Eesti brigaadikindralid‎
Kategooria:Kotkaristi III klassi teenetemärgi kavalerid
Kategooria:Metsakalmistule maetud
Kategooria:Sündinud 1947
Kategooria:Surnud 2005